open-index/open-wikipedia-markdown huggingface dataset:
Kuusamon hirvenpää

**Kuusamon hirvenpää** on Pohjois-Pohjanmaalla Kuusamossa vuonna 2023 löytynyt reikäaseen kappale, jonka päässä sijaitsee hirvenpään muotoon veistetty koriste. Näitä hirvenpääaseeksi kutsuttuja esinelöytöjä on tehty verrattain vähän, mikä nostaa löydön tieteellistä arvoa. Sitä on verrattu Säkkijärven hirvenpäähän ja Huittisten hirvenpäähän. Esine on luetteloitu Museoviraston kokoelmiin tunnuksella KM&nbsp;45024.

## Kuvaus
Esine on veistetty plastiseen kivilajiin, hiottu ja koristeltu naarmuttamalla, tikkaamalla tai hiomalla . Hirvenpää on sijainnut kirveen hamarapuolella ja kirveen terä on katkennut varttamisreiän kohdalta ja kadonnut. Kappale painaa 319&nbsp;grammaa, se on 17,3&nbsp;senttimetriä pitkä, ja 3,2–5,3&nbsp;senttimetriä paksu. Se on alustavasti arvioitu samanaikaiseksi Säkkijärven hirvenpään kanssa, joka muistuttaa sitä suuresti sekä motiivin että työn jäljen perusteella. Kuusamon hirvenpään kivilaji on kvartsiitti, ja sen valmistuspaikaksi arvellaan Aunuksen Karjalaa, missä Säkkijärven hirvenpääkin olisi valmistettu. Ajoitus on vielä väljästi 2000–1000 eaa. eli kivikauden loppupuolelta.

Hirvenpään yksityiskohtia ovat esimerkiksi hirvenpään muoto, silmäkuopat, korvanlehdet, suuaukon reikä ja sierainaukon kuopanteet. Korvien välistä turpaan on uurrettu kolme rinnakkaista viivaa, kaulanpuolelle ja korviin uurrettu kuusenhavukuviot ja sekä sierainaukosta korviin että leuan alla on tikatut pisterivit. Reikäkirveen varttamiseen tehty reikä on suhteellisen pieni.

## Historiaa
Hirvenpääesineen löysivät Raimo ja Pirkko Virpi omalta kesämökiltään kaivaessaan maata maakiven ympäriltä toukokuussa 2023. He ilmoittivat löydöstään Pohjois-Pohjanmaan museolle, joka toimitti esineen Museoviraston haltuun. Esine on vuonna 2023 saanut suuren mediahuomion ja se asetetaan aluksi näyttelyyn 16. kesäkuuta avautuvaan Metsien kuninkaalliset -näyttelyyn Hämeen linnaan, joka päättyy 31. tammikuuta 2024.

## Katso myös
* hirvenpääsauva

## Lähteet
HK Tšelny

**HK Tšelny** () on venäläinen jääkiekkojoukkue Naberežnyje Tšelnyn kaupungista. Seura pelaa tällä hetkellä maan toiseksi korkeimmalla sarjatasolla VHL-liigassa.

## Joukkue kaudella 2025-2026

### Valmennus & Joukkueenjohto
* **Päävalmentaja:** Oleg Marzojev 
* **Maalivahtivalmentaja:** Mihail Dorofejev 
* **Fysiikkavalmentaja:** Ivan Kljukin 
* **Puheenjohtaja:** Farid Salahov 
* **Varapuheenjohtaja:** Alvir Aglullin 
* **Toimitusjohtaja:** Airat Ziazov 

*Lähde: EliteProspects*

## Lähteet

## Aiheesta muualla
*Seuran kotisivut
Jalokiviä ja kiikareita

**Jalokiviä ja kiikareita** (tai *Jalokiviä & Kiikareita*) on vuodesta 2023 ilmestynyt suomalainen aikakauskirja, jonka sisältönä on kaunokirjallisuus ja etenkin runous. Aikakauskirjan päätoimittajana ja perustajana toimii Karri Kokko. Kustantajana on Lyhyttavara.

## Lähteet
Jackson (Wyoming)

**Jackson** on kunta (*town*) Yhdysvalloissa Wyomingin osavaltiossa. Sen väkiluku oli 10&nbsp;760 vuonna 2020. Kunta sijaitsee Jackson Hole -nimisessä laaksossa Tetonin piirikunnassa, jonka hallintokeskuksena Jackson toimii. Jackson on suosittu turistikohde sen lähellä sijaitsevien laskettelukeskusten ja kansallispuistojen ansiosta. 

## Väestö
Vuonna 2020 Jacksonin 10&nbsp;760 asukkaasta valkoisia oli 73,2&nbsp;%, aasialaisia 1,6&nbsp;%, alkuperäisasukkaita 1,5&nbsp;% ja mustia 0,3&nbsp;%. Asukkaista 10,2&nbsp;% kuului johonkin muuhun rotuun, ja 13,1&nbsp;% asukkaista kuului kahteen tai useampaan rotuun. 23,9&nbsp;% asukkaista oli hispaanoja tai latinoja. Asukkaista 23,9&nbsp;% puhui kotonaan jotain muuta kieltä kuin englantia ja 16,9&nbsp;% asukkaista oli syntynyt ulkomailla.

## Lähteet

## Aiheesta muualla
ProSki Oulu

**ProSki Oulu** on oululainen maastohiihtoseura. Seura on perustettu vuonna 2021 ja sen puheenjohtajana toimii Jani Oravamäki. Seuraa edustavat muiden muassa hiihdon MM-mitalistit Niko Anttola ja Riitta-Liisa Roponen, sekä ampumahiihtäjä Tero Seppälä.

## Hiihtäjät

Miehet:
* Niko Anttola
* Tero Seppälä
* Joonas Sarkkinen
* Oskari Hökkä
* Eero Aittolampi
* Juuso Mattila
* Wiljam Mattila
* Väinö Kotro

Naiset:
* Riitta-Liisa Roponen

## Lähteet
Xi’an JH-7

**Xi’an JH-7** (, ) eli **FBC-1 Flying Leopard** on Kiinassa suunniteltu ja valmistettu kaksimoottorinen rynnäkkökone Kiinan ilmavoimille sekä Kiinan meri-ilmavoimille. Ensilento oli 1988 ja julkinen esittely 1992. Sen huippunopeus on 1&nbsp;800 km/h eli 1,52 Mach. Lakikorkeus on 16&nbsp;000 metriä. Suurin asekuorma on 9&nbsp;000&nbsp;kg pudotettavaa aseistusta. Lisäksi koneessa on 23 millimetrin GŠ-23 -konetykki. Malli korvasi Nanchang Q-5:n. Tuotanto päättyi 2018, jolloin sitä oli valmistettu 270 kappaletta.

Aluksi JH-7 ei vastannut vaatimuksia. Jopa lisensoidussa suihkumoottorissa, jossa jälkipolton eli *Rolls-Royce Spey Mk.202*:ssa oli esiintyi ongelmia. Kiinan modifikaatio on *Xi’an WS-9*. Moottorien teho on 2x 91,20 kN jälkipoltolla. Konetta päivitettiin versioihin JH-7A sekä JH-7B ja tyypin taistelujärjestelmät kuten lennonhallinta sekä suunnistukseen liittyviä järjestelmiä uudistettiin. Siten konetyypistä saatiin kelvollinen ensilinjan taistelukone. Tätä konetyyppiä on yritetty kaupata Iraniin, mutta tuloksetta.

## Lähteet
*Superhävittäjät & Taistelukoneet, IMP Nordic / Amber Books Ltd., 2009. . Alkuteos (englanniksi): *Superfighters and attack aircraft*. Suom. Markus Lång. (s. 71-72.)

### Viitteet
Kuokanjoki

**Kuokanjoki** voi olla:

* Kuokanjoki, joki Äänekosken Sumiaisissa
* Kuokanjoki eli Tervajoki, joki Jyväskylässä ja Laukaassa.
Jens Bratlie

**Jens Kristian Meinich Bratlie** (17. tammikuuta 1856 Nordre Land – 15. syyskuuta 1939 Oslo) oli norjalainen kenraalimajuri ja Høyren poliitikko, joka toimi Norjan pääministerinä vuosina 1912–1913. Lisäksi hän oli hallituksensa puolustusministeri ja valtiontalouden tarkastusministeri. Bratlie oli Høyren puheenjohtaja vuosina 1911–1919 ja istui suurkäräjillä 1900–1912 sekä 1916–1918. Koulutukseltaan hän oli juristi.
## Lähteet

## Aiheesta muualla
Ivano-Frankivskin alueen lippu

**Ivano-Frankivskin alueen lippu** () on Ukrainan Ivano-Frankivskin alueen symboli. Lipussa on valkoisessa kentässä keltakruunuinen naakka siivet ylhäällä. Lipun vasemmassa reunassa on punainen ja musta raita sekä oikeassa reunassa sininen ja keltainen raita. Lipun mittasuhteet ovat 2:3, ja kunkin raidan leveys on 1/12 lipun leveydestä.

Lipun on suunnitellut Andri Hretšylo, ja Ivano-Frankivskin aluevaltuusto hyväksyi sen käyttöön 26. heinäkuuta 2001. Naakka on 1400-luvulta peräisin oleva Galitsian symboli. Lipun reunoissa olevat raidat, joiden värit tulevat Ukrainalaisten nationalistien järjestön vallankumouslipusta ja Ukrainan kansallislipusta, kuvastavat Ivano-Frankivskin alueen roolia Ukrainan valtion muodostumisessa.

## Lähteet
Vesteraalens Avis

**Vesteraalens Avis** on norjalainen vuonna 1892 perustettu paikallislehti, jonka kotikunta on Hadsel. Se kuuluu Polaris Media -konserniin.
## Lähteet

## Aiheesta muualla
* Lehden verkkosivut
Whole 'Nutha Thang

**Whole 'Nutha Thang** on suomalaisen Micke Björklöf & Blue Strip yhtyeen albumi jonka Bluelight Records julkaisi vuonna 2007. Albumin tuotti Englantilainen Neil Brockbank. Levy äänitettiin Goldtop Studiolla, Camden Townissa, Lontoossa syksyllä 2006

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Gorlinin oireyhtymä

**Gorlinin oireyhtymä**, **Gorlin–Goltzin oireyhtymä**, **tyvisoluluomioireyhtymä** (BCNS) eli **nevoidi tyvisolusyöpäoireyhtymä** (NBCCS) on autosomissa vallitsevasti periytyvä oireyhtymä, joka aiheuttaa muun muassa ihon tyvisolusyöpiä. Muita piirteitä ovat leukaluun kystat, pistemäiset kuopat kämmenissä ja jalkapohjissa sekä epämuodostumat luustossa. Gorlinin oireyhtymä -nimellä on saatettu joskus viitata myös fokaaliseen ihon hypoplasiaan, jota ei tule sekoittaa tyvisolusyöpäoireyhtymään.

Gorlinin oireyhtymästä kärsivien ihmisten kasvonpiirteisiin kuuluvat usein korostunut otsa, silmien toisistaan etäinen sijainti ja suuri päänympärysmitta. Yleisimmät oireyhtymän piirteet ovat leukaluun kystat ja useat tyvisolusyövät; nämä esiintyvät noin 90 %:lla ihmisistä, joilla oireyhtymä on. Niitä saattaa kehittyä jo lapsuudessa, mutta ne voivat myös ilmetä vasta missä tahansa aikuisuuden vaiheessa. Noin viidellä prosentilla oireyhtymästä kärsivistä esiintyy huuli- tai suulakihalkio, polydaktyliaa (liikasormia) tai silmien poikkeavuuksia. Harvemmin ilmenee myös keuhkopussin tai suoliliepeen kystia, jotka yleensä eivät oireile. Noin viidellä prosentilla ilmenee myös medulloblastooma, joka yleisimmin esiintyy noin 2–3 vuoden ikäisellä. Kehitysvammaisuus on kuvattu noin viidellä prosentilla oireyhtymästä kärsivistä. Fibroomia saatetaan joskus todeta munasarjoissa ja sydämessä. Oireyhtymän vaikeusaste vaihtelee yksilöllisesti jopa saman perheen sisällä. Potilaiden elinajanodotteissa ei ole havaittu suuria eroja keskimääräiseen elinajanodotteeseen.

Gorlinin oireyhtymä johtuu mutaatiosta kromosomin 9 PTCH-geenissä. Noin 30 %:ssa tai jopa 50 %:ssa tapauksista kyse on uudesta (*de novo*) mutaatiosta. Gorlinin oireyhtymän esiintyvyydeksi on arvioitu noin 1/30&nbsp;000 tai 1/40&nbsp;000, mutta myös suurempia esiintyvyyslukuja kuin 1/30&nbsp;000 on esitetty, sillä lieviä tapauksia saattaa jäädä diagnosoimatta. Oireyhtymää esiintyy tasaisesti miehillä ja naisilla. Tilan kuvasivat ensimmäisinä vuonna 1960 Robert Gorlin ja Robert W. Goltz.

## Lähteet
Laupeudentyöt

**Laupeudentyöt** ovat eettistä opetusta kristillisessä, erityisesti katolisessa perinteessä. Niiden lähtökohtana on kristilliseen elämään kuuluva laupeus.

Ne on koottu muun muassa Matteuksen evankeliumin 25. luvun viimeisen tuomion kuvauksesta, samoin Jesajan kirjan 58. luvusta, jakeesta 7.  Katolisen kirkon katekismus viittaa laupeudentöihin kohdassa 2447

Laupeudentyöt jaetaan perinteisesti ruumiillisiin ja hengellisiin laupeudentöihin seuraavasti: 

**Seitsemän ruumiillista laupeudentyötä**
#Nälkäisten ruokkiminen
#Janoisten juottaminen
#Kodittomien majoittaminen
#Alastomien vaatettaminen
#Sairaiden luona käyminen
#Vankien luona käyminen
#Kuolleiden hautaaminen

**Seitsemän hengellistä laupeudentyötä**
#Opettaminen 
#Neuvominen
#Lohduttaminen
#Parannukseen rohkaiseminen 
#Anteeksi antaminen
#Kärsivällinen kestäminen
#Elävien ja kuolleiden puolesta rukoileminen

## Katso myös
*Almu
*Jumalan laupeuden novena
*Sisters of Mercy (sääntökunta)

## Lähteet
Tikkakosken kirjasto

**Tikkakosken kirjasto** on Jyväskylän kaupungin Tikkakosken taajamassa toimiva yleinen kirjasto. Se on osa Jyväskylän kaupunginkirjastoa. Tikkakosken kirjasto on perustettu vuonna 1942. Nykyisiin tiloihinsa Tikkakosken monipalvelupusteeseen kirjasto muutti alkusyksyllä 2015. Kirjasto palvelee asiakkaitaan myös omatoimikirjastona laajennetuin aukioloajoin.

Tikkakosken kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin, joka tarjoaa jonkin verran Jyväskylän kaupunginkirjastoa laajemman aineisto- ja palvelutarjonnan sekä koko maakunnan laajuisen kirjastoverkon. Siten esimerkiksi Jyväskylän Tikkakoskella asioivat tai työskentelevät voivat lainata tai palauttaa Keski-kirjastojen aineistoa minkä tahansa keskisuomalaisen kunnan- tai kaupunginkirjaston toimipisteeseen. 

## Lähteet
Bordj Bou Arreridjin maakunta

**Bordj Bou Arreridjin maakunta** () eli wilaya on hallintoalue Algerian pohjoisosassa. Sen keskus on Bordj Bou Arreridjin kaupunki. Maakunnan pinta-ala on 3&nbsp;921 neliökilometriä. Asukkaita on 721&nbsp;300 henkeä (vuonna 2018, arvio).

Bordj Bou Arreridjin maakunta sijaitsee Algerian ylänköalueella. Se rajoittuu pohjoisessa Béjaïan, idässä Sétifin, etelässä M’Silan ja lännessä Bouiran maakuntiin. Maisemaa leimaavat ylänkö, pohjoisen Bibanvuoret ja etelän arovyöhyke. Hyötykaivannaisiin kuuluvat kalkkikivi, savi, dolomiitti ja kvartsihiekkakivi. Vuotuinen sademäärä vaihtelee ylängön 400–600 ja vuorten 700–1&nbsp;000 millimetrin välillä.

Maakunta jakautuu hallinnollisesti kymmeneen piirikuntaan eli daïraan, joihin kuuluu 34 kuntaa. Piirikuntien keskukset ovat Aïn Taghrout, Bir Kasdali, Bordj Bou Arreridj, Bordj Ghedir, Bordj Zemoura, Djaafra, El Hamadia, Mansoura, Medjana ja Ras El Oued.

Bordj Bou Arreridjin kautta kulkee Algerin ja Constantinen välinen valtatie A1 sekä kaupunkien välinen rautatie, jolta on yhteydet M’Silaan ja Annabaan. Lähin lentokenttä on Sétifissä.

Maakunnassa viljellään viljaa, harjoitetaan karjanhoitoa ja kasvatetaan oliiveja, viikunoita ja hedelmiä. Lisäksi on muun muassa elektroniikka- ja elintarviketeollisuutta. Bordj Bou Arreridjissa toimii Mohamed El Bachir El Ibrahimin yliopisto.

## Lähteet

## Aiheesta muualla
* Bordj Bou Arreridjin matkailusivusto , ,
Thorvald Meyers gate

**Thorvald Meyers gate** on Oslossa sijaitseva katu, joka alkaa Sagenen kaupunginosasta ja kulkee Grünerløkkan läpi päättyen Akerselvan ylittävälle Nybrua-sillalle. Katu on saanut nimensä liikemies Thorvald Meyerin mukaan, joka omisti alueen 1860-luvulla. Thorvald Meyers gate on kaupunginosansa pääväylä ja sen varrella on paljon liikkeitä. Sillä kulkee myös raitiovaunuja. Kadun varrella sijaitsevia aukioita ovat Schous plass, Olaf Ryes plass ja Birkelunden.
## Kuvia

Ringnes historiske bryggeri.jpg|Thorvald Meyers gate 2: entinen Ringnes-panimo.
Birkelunden, Paulus kirke (7. september 2018).jpg|Thorvald Meyers gate 31: Birkelunden ja Paavalinkirkko
Thorvald Meyers gate 38.jpg|Thorvald Meyers gate 38: entinen palo- ja poliisiasema (J. W. Nordan, 1876).
1. Metodistkirke Thorvald Meyers gate 56A.JPG|Thorvald Meyers gate 56: Grünerløkkan metodistikirkko (Albert Unger, 1874)

## Lähteet

## Aiheesta muualla
Bouiran maakunta

**Bouiran maakunta** () eli wilaya on hallintoalue Algerian pohjoisosassa. Sen keskus on Bouiran kaupunki. Maakunnan pinta-ala on 4&nbsp;454 neliökilometriä. Asukkaita on 742&nbsp;900 henkeä (vuonna 2018, arvio).

Vuonna 1974 perustettu Bouiran maakunta rajoittuu pohjoisessa Boumerdèsin ja Tizi Ouzoun, idässä Béjaïan ja Bordj Bou Arreridjin, etelässä M’Silan sekä lännessä Médéan ja Blidan maakuntiin. Maisemaa leimaavat vuoret ja laaksot. Hyötykaivannaisiin kuuluvat kipsi, sora ja savi. Vuotuinen sademäärä on 400–660 millimetriä.

Maakunta jakautuu hallinnollisesti 12 piirikuntaan eli daïraan, joihin kuuluu 45 kuntaa. Piirikuntien keskukset ovat Aïn Bessem, Bechloul, Bir Ghbalou, Bordj Okhriss, Bouira, El Hachimia, Haizer, Kadiria, Lakhdaria, M’Chedallah, Souk El Khemis ja Sour El Ghozlane.

Bouiran kautta kulkevat Algerin ja Constantinen välinen valtatie A1 ja rautatie. Maakunnassa harjoitetaan maanviljelyä sekä muun muassa elintarvike-, kemian, metalli- ja tekstiiliteollisuutta. Bouriassa toimii Akli Mohand Oulhadjin yliopisto. Nähtävyyksiin kuuluvat vuoret ja kuumat lähteet.

## Lähteet
Thorvald Meyer

**Thorvald Meyer** (23. syyskuuta 1818 Kristiania – 3. helmikuuta 1909 Kristiania) oli norjalainen liikemies. Hän peri suuren omaisuuden isältään Jacob Meyeriltä, ja kasvatti sitä metsätalouden ja tonttikeinottelun avulla. Meyeristä tuli kaupungin rikkain henkilö, ja hän toimi nuorten taiteilijoiden mesenaattina. Suurelta osin itse omistamaansa Grünerløkkan kaupunginosaan hän perusti Birkelundenpuiston, jonka lahjoitti asukkaiden virkistyskäyttöön. Aukion vierestä kulkeva katu on nimetty hänen mukaansa.

## Lähteet

## Aiheesta muualla
Border (elokuva)

**Border** on vuonna 1997 ensi-iltansa saanut intialainen hindinkielinen sotaelokuva, jonka on ohjannut, tuottanut ja kirjoittanut J. P. Dutta. Se sijoittuu vuoden 1971 Intian ja Pakistanin sotaan, ja se on sovitus tosielämän tapahtumista Longewalan taistelun aikana samana vuonna. Elokuvan pääosissa esiintyvät Sunny Deol, Jackie Shroff, Sunil Shetty, Akshaye Khanna, Sudesh Berry, Puneet Issar, Kulbhushan Kharbanda, Tabu, Rakhee Gulzar, Pooja Bhatt ja Sharbani Mukherjee.

## Näyttelijät

## Soundtrack

## Vastaanotto
Box Office India julisti *Borderin* 655,7&nbsp;miljoonan rupian tuotollaan ”kaikkien aikojen jymymenestykseksi”.

## Lähteet

## Aiheesta muualla
* 
*
Bouira

**Bouira** () on kaupunki ja Bouiran maakunnan hallinnollinen keskus Algerian pohjoisosassa. Se sijaitsee Djurdjuravuorten eteläpuolella 105 kilometriä Algerista kaakkoon. Bouiran kunnassa oli vuoden 2008 väestönlaskennan mukaan 88&nbsp;800 asukasta.

Ranskalaisten vuonna 1872 perustama Bouira on maatalousalueen kaupallinen ja liikennekeskus. Sen kautta kulkevat Algerin ja Constantinen välinen valtatie A1 ja rautatie. Bouirasta tuli maakunnan pääkaupunki vuonna 1974. Siellä toimii Akli Mohand Oulhadjin yliopisto. Lähiseudun nähtävyyksiä ovat roomalaisen Auzian paikalle perustettu Sour El Ghozlane ja Hammam Ksenan kuumat lähteet.

## Lähteet
2C-G

**2C-G** on psykedeelinen fenetyyliamiini 2C-sarjasta. Ensin sen syntetisoi Alexander Shulgin, sitä käytetään joskus enteogeenina. Sillä on samanlaisia rakenteellisia ja farmakodynaamisia ominaisuuksia kuin 2C-D:llä ja Ganeshalla. Kuten monet PiHKAL:in fenetyyliamiinit, 2C-G ja sen homologit ovat ottaneet vain Shulgin ja pieni testiryhmä, mikä vaikeuttaa täydellisyyden varmistamista vaikutusten kuvauksessa.

## Annostus ja vaikutukset
Shulginin kirjassa PiHKAL annostusalue on 20-35 mg. Vaikutukset ovat samanlaisia kuin Ganeshalla ja ovat erittäin pitkäkestoisia; kesto on 18-30 tuntia. Visuaaliset tehosteet ovat vaimennettuja tai puuttuvat, ja sitä kuvataan PiHKALissa "ymmärryksen parantajaksi". Toisin kuin muut 2C-sarjan jäsenet, 2C-G on lähes yhtä tehokas kuin sen amfetamiinimuoto.

## Homologit
Shulgin syntetisoi myös useita 2C-G:n homologeja. Näitä ovat  2C-G-3, 2C-G-5 ja 2C-G-N. Jotkut, kuten 2C-G-1, 2C-G-2, 2C-G-4 ja 2C-G-6, on periaatteessa mahdollista syntetisoida, mutta käytännössä mahdotonta tai poikkeuksellisen vaikeaa.

## Laki
Listattu valtioneuvoston asetuksessa kuluttajamarkkinoilta kielletyistä psykoaktiivisista aineista.

## Viitteet

## Ulkoiset linkit
* Erowid PiHKAL: 2C-G
* Isomerdesign PiHKAL: 2C-G
Jacob Wilhelm Nordan

**Jacob Wilhelm Nordan** (23. helmikuuta 1824 Kööpenhamina, Tanska – 11. huhtikuuta 1892 Kristiania, Norja) oli tanskalaissyntyinen Norjassa vaikuttanut arkkitehti. Hän opiskeli Kööpenhaminan taideakatemiassa ja muutti valmistuttuaan Norjaan, jossa suunnitteli muun muassa suuremman määrän kirkkoja kuin kukaan toinen arkkitehti. Myös Nordanin poika Victor Nordan oli arkkitehti.
## Kuvia

Moellergata skole.jpg|Møllergatan koulu (1861)
Møllergata 19 Oslo.jpg|Oslon entinen pääpoliisiasema, Møllergata 19 (1866)
Sofienberg kirke.jpg|Sofienbergin kirkko (1877)


## Lähteet

## Aiheesta muualla
Boeing EC-135

**Boeing EC-135** on nykyään käytöstä poistettu sarja erilaisia johtokeskuslentokoneita, joita Boeing valmisti C-135 Stratolifteristä. Kylmän sodan aikana lentokoneita käytettiin esimerkiksi Operaatio Looking Glassissa, jolloin kone oli aina ilmassa johtokeskuksena ydinsodan varalta. EC-135N -mallia käytettiin Apollo-avaruuslentojen seuraamiseen.

Boeing E-6B Mercury korvasi EC-135C:n operaatio Looking Glassissa.

## Lähteet
Majuri (rap-artisti)

**Jussi Olavi Alexander Karvonen** (s. 1984) eli **Majuri** on tamperelainen rap-artisti, jonka tunnettuihin kappaleisiinsa kuuluu muun muassa ”Kato ny äijjää” (2012) ja ”Tyytyväinen” (feat. Pate Mustajärvi, 2013). Aikaisemmin Karvonen teki musiikkia nimellä *Majakka.* Hänellä on ollut levysopimus Universal Musicin kanssa.

## Diskografia

* Nätti-Jussi (2012)
* Kungaan EP (2015) 

## Lähteet

## Aiheesta muualla

* Majuri Karvonen - youtube
* Majuri - spotify
W78-ydinkärki

**W78-ydinkärki** on yhdysvaltalainen vetypommin sisältävä ydintaistelukärki, jonka tuhovoima on noin 335–350 kilotonnia TNT:tä. Sitä käytetään LGM-30 Minuteman III -ohjusten taitelukärkenä, Mark 12A -ilmakehäänpaluulaitteen sisällä. W78 suunniteltiin 1970-luvulla Los Alamos National Laboratoryssä. On arvioitu, että 1083 kärkeä valmistettiin.

## Lähteet
Meigsin oireyhtymä

**Meigsin oireyhtymä** tarkoittaa hyvänlaatuisen munasarjakasvaimen esiintymistä samanaikaisesti askiteksen ja keuhkopussin nestekertymän kanssa. Noin prosentti munasarjakasvaimista voi ilmetä näiden liitännäisoireiden yhteydessä.

Joe Vincent Meigs ja John W. Cass raportoivat vuonna 1937 seitsemän tapausesimerkkiä munasarjakasvaimen, askiteksen ja keuhkopussin yhtäaikaisesta ilmenemisestä. Vastaavasta yhteydestä oli kirjoitettu aiemminkin, mutta Meigs ja Cass ensimmäisinä raportoivat askiteksen ja keuhkopussin nestekertymän korjautuvan kasvaimen poiston myötä. Rhodes ja Terrell nimesivät oireyhtymän myöhemmin Meigsin mukaan. Vuonna 1954 Meigs määritteli oireyhtymälle diagnostiset kriteerit, joihin kuuluvat hyvänlaatuinen munasarjakasvain (fibrooma, tekooma, granuloosasolun kasvain tai Brennerin tuumori), askites, keuhkopussin nestekertymä ja kahden jälkimmäisen paraneminen kasvaimen poiston jälkeen. On tavattu myös hyvänlaatuisen munasarjakasvaimen yhteydessä esiintyvää sydänpussin nestekertymää, joka paranee kasvaimen poistolla.

Meigsin oireyhtymän etiologia on tuntematon. Useimmiten siihen liittyvä kasvaintyyppi on fibrooma. Oireyhtymä on äärimmäisen harvinainen alle 30-vuotiailla naisilla, mutta paljon yleisempi vaihdevuodet ohittaneilla naisilla. Epätyypilliseksi tai epätäydelliseksi Meigsin oireyhtymäksi saatetaan määritellä hyvänlaatuisen munasarjakasvaimen esiintyminen joko askiteksen tai keuhkopussin nestekertymän, mutta ei molempien kanssa.

## Lähteet
Tiikerikalastaja

**Tiikerikalastaja** (*Lacedo pulchella*) on kuningaskalastajiin kuuluva lintulaji. Lajia tavataan Kaakkois-Aasiassa.

## Koko ja ulkonäkö

Tiikerikalastaja kasvaa 20–25 cm pitkäksi. Sukupuolet eroavat toisistaan ulkonäöltään. Tiikerikalastajakoiraan päälaen töyhtö on sininen. Otsa ja pään sivut ovat alalajista riippuen joko punaruskeat tai mustat. Koiraan selkä ja siivet ovat sinisen ja mustan raidoittamat. Rinta ja kyljet ovat ruskehtavat, ja vatsa valkoinen. Naaraslinnun pää, selkä ja siivet ovat ruskea-mustaraidalliset. Vatsa on valkoinen ja kyljissä on mustia raitoja. Tiikerikalastajan nokka on pitkä ja väriltään punainen.

## Levinneisyys ja elintavat
Tiikerikalastajaa esiintyy Myanmarista ja Laosista Malesiaan ja Vietnamiin sekä Sumatralla ja Jaavalla. Lajin elinympäristöä ovat kosteat ainavihannat metsät. Lintu liikkuu yksin tai pareittain, ja sen ravintoa ovat suurten hyönteisten lisäksi liskot. Tiikerikalastaja pesii lahoavan puun koloon. Pesimäkausi on tammikuulta kesäkuulle.

## Lähteet
Boumerdèsin maakunta

**Boumerdèsin maakunta** () eli wilaya on hallintoalue Algerian pohjoisosassa Välimeren rannalla. Sen keskus on Boumerdèsin kaupunki. Maakunnan pinta-ala on 1&nbsp;456,16 neliökilometriä. Asukkaita on 801&nbsp;100 henkeä (vuonna 2018, arvio).

Vuonna 1984 perustettu Boumerdèsin maakunta rajoittuu idässä Tizi Ouzoun, etelässä Bouiran ja lännessä Blidan ja Algerin maakuntiin sekä pohjoisessa Välimereen. Maisemaa leimaavat rantavyöhyke vadeineen ja kukkuloineen, Mitidjan tasanko ja sisämaan vuoristo. Välimeren rannalla on Boumerdèsin lahti, joka rajoittuu idässä Djinetin niemeen. Hyötykaivannaisiin kuuluvat sora, kalkkikivi, savi ja tuffi. Sademäärä vaihtelee vuosittain 500:sta 1&nbsp;300 millimetriin.

Maakunta jakautuu hallinnollisesti yhdeksään piirikuntaan eli daïraan, joihin kuuluu 32 kuntaa. Piirikuntien keskukset ovat Baghlia, Bordj Menaïel, Boudouaou, Boumerdès, Dellys, Isser, Khemis El Khechna, Naciria ja Thénia.

Boumerdèsiin johtavat Algerista maantiet RN5 ja RN24 sekä rautatie. Dellysissä on kauppa- ja kalastussatama ja Zemmourissa ja Djinetissä kalastussatamat.

Maakunnassa harjoitetaan maanviljelyä, karjanhoitoa ja kalastusta. Maatalous tuottaa viljaa, vihanneksia, hedelmiä, viinirypäleitä, oliiveja, lihaa, maitoa, hunajaa, villaa ja munia. Lisäksi on eri alojen teollisuutta ja Cap Djinetissä suuri voimalaitos.

Boumerdèsissa toimii M’Hamed Bougaran yliopisto ja joukko ammattikorkeakouluja. Nähtävyyksiin kuuluvat seudun luonto, roomalaisajan rauniot, Dellysin linnoitettu keskusta ja Keddaran pato.

## Lähteet
Boumerdès

**Boumerdès** () on kaupunki ja Boumerdèsin maakunnan hallinnollinen keskus Algerian pohjoisosassa. Se sijaitsee Välimeren rannalla 45 kilometriä Algerista itään. Boumerdèsin kunnassa oli vuoden 2008 väestönlaskennan mukaan 41&nbsp;700 asukasta.

Kaupunki on saanut alkunsa ranskalaisten vuonna 1958 perustamasta Rocher Noirin kunnasta. Algerian väliaikainen hallitus toimi siellä vuonna 1962. Maan itsenäistymisen jälkeen Boumerdèsistä ryhdyttiin kehittämään tiede- ja korkeakoulukaupunkia, ja vuonna 1984 siitä tuli maakunnan keskus. Voimakas maanjäristys tuhosi kaupunkia vuonna 2003 ja tappoi 800 ihmistä.

Boumerdèsiin johtavat Algerista maantiet RN5 ja RN24 sekä rautatie. Kaupungissa toimii M’Hamed Bougaran yliopisto ja joukko ammattikorkeakouluja.

## Lähteet
Kannonkosken kirjasto

**Kannonkosken kunnankirjasto** on Kannonkosken kirkonkylässä toimiva yleinen kirjasto. Kannonkosken kunnankirjasto on perustettu vuonna 1948.

Kannonkosken kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin, jonka kokoelmat ja palvelut ovat kirjastokimpan jäsenkuntien asukkaiden käytettävissä.

Vuonna 2023 Kannonkosken kirjaston kokoelmiin kuului 25&nbsp;429 nidettä, joista 22&nbsp;794 oli kirjoja. Kokonaislainaus oli 16&nbsp;044 ja fyysisiä käyntejä tehtiin 8&nbsp;748.

## Lähteet
Sylvain Lévi

**Sylvain Lévi** (1863–1935) oli ranskalainen indologi. Hän oli vuodesta 1894 Collège de Francen sanskritin professori. Hän tutki Intian kulttuurihistoriaa ja julkaisi muun muassa sanskrittekstejä.

## Lähteet

## Aiheesta muualla
Beppo Levi

**Beppo Levi** (1875–1961) oli italialainen matemaatikko. Hän todisti monotonisen konvergenssin lauseen, joka on siksi nimetty hänen mukaansa Beppo Levin lauseeksi.

## Lähteet

## Aiheesta muualla
Myh’ailo Haluštšynskyi

**Myh’ailo Mykolajovytš Haluštšynskyi** (; 26. syyskuuta 1878 Zvynjatš, Tšortkivin piiri, Galitsia – 25. syyskuuta 1931 Lviv) oli ukrainalainen politiikan ja kulttuurin toimija ja opettaja. Hänen veljensä oli Teodosi Haluštšynskyi.

Haluštšynskyi opiskeli Lvivissä ja Wienissä ja toimi sen jälkeen opettajana Zolotšivin koulussa ja sitten 1910 johtajana Ridna Škola -seuran kymnaasissa Rohatynissä. Hän oli ensimmäisessä maailmansodassa Sitšin kiväärimiesten (USS) upseerina ja sen jälkeen USS:n yhteysupseerina Itävallan johtoesikunnassa. Sodan päätyttyä hän opetti salaisessa ukrainalaisessa yliopistossa. Vuosina 1923–1931 oli  Lvivissä Prosvita-seuran puheenjohtaja ja opetusalan lehden *[[Žyttja i znannja]]n* päätoimittaja. Hänet valittiin 1928 Ukrainan kansallisen demokraattisen liiton edustajana  Puolan senaattiin, ja hän oli sen varapuheenjohtaja. Hän kirjoitti muistelmat ja muutamia opetusalan teoksia.

## Lähteet

## Aiheesta muualla
Vanha Kaivos SpeedRush

**Vanha Kaivos SpeedRush** on Outokummussa järjestettävä elektronisen moottoriurheilun tapahtuma. Vuonna 2023 tapahtuman järjesti outokumpulainen DirtyRacing Finland kumppaneinaan mm. LUT-yliopisto, Suomen elektronisen urheilun liitto (SEUL) ja Lappeenrannan Pelikonemuseo 

Vuoden 2023 tapahtuma järjestettiin 1.–2. heinäkuuta Outokummun Vanhalla kaivoksella. Siinä ajettiin virallisen F1 Esports SM-Liigan kolme ratkaisevaa osakilpailua, jotka televisioitiin TapahtumaTV Eveon -kanavalla. Tapahtuma tarjosi myös yleisölle runsaasti pelattavaa ja muuta vauhdikasta sisältöä, kuten simulaattoreita, Virtual Reality- ja retropelejä sekä tanssiesityksiä ja aarteen metsästystä.

11 osakilpailua sisältäneen 20 e-urheilijan F1 eSM-Liigan voitti vuonna 2023 Kasper Kulmala. Liigan kärkiviisikko ja pisteet:
1) Kasper Kulmala 242 p.
2) Ville Hämäläinen 205 p.
3) Tiitus Viik 147 p.
4) Joona Rauhala 133 p.
5) Lari Tulkki 108 p. Kolme parasta varmisti samalla paikkansa vuoden 2024 F1 eSM-Liigaan. 

Vanha Kaivos SpeedRushilla ja F1 eSM-Liigalla on myös yhteiskunnallinen ja kulttuurillinen tarkoitusperä, kun niiden tavoitteena on ehkäistä nuorten syrjäytymistä ja edistää e-urheilun tunnettuutta sukupolvirajojen yli. 

Vanha Kaivos SpeedRush ja F1 eSM-Liiga ovat myös kestävän kehityksen puolesta puhujia painottaen elektronisen moottoriurheilun ympäristöystävällisyyttä, taloudellisuutta, turvallisuutta ja esteettömyyttä. 

## Lähteet
Miesprostituutio

**Miesprostituutio** on miehen maksullisten seksipalvelujen tarjoamista. Asiakaskunnan seksuaalinen suuntautuminen ei välttämättä vastaa tämän maksullisen palvelun tarjoajan seksuaalista suuntautumista. Miesprostituutiota tutkitaan vähemmän kuin naisprostituutiota. Tutkimukset viittaavat kuitenkin siihen, että seksityöntekijöiden käyttäytyminen työssään eroaa olennaisesti vastakkaisen sukupuolen tai sukupuolen käyttäytymisestä ja vaatii lisätutkimuksia.

## Miesprostituutio kautta aikoja eri kulttuureissa
Miesprostituutiota esiintyy kaikissa kehittyneissä sivilisaatioissa ja hyvinkin erilaisissa yhteiskunnissa.

### Eurooppa
Käytäntö myydä seksuaalisia palveluksia liittyy läheisesti erilaisiin niin sanottuihin uskonnollisiin riitteihin, ja sitä suoritettiin pyhissä paikoissa. Tätä kutsutaan myös *[[Temppeliprostituutio|pyhäksi prostituutioksi]]*. Asiasta löytyy mainita myös Vanhasta testamentista. Antiikin Kreikassa prostituoidut olivat yleensä orjia, koska kreikkalainen menetti oikeutensa kotipaikkansa kansalaisuuteen, jos hän prostituoi itsensä. Miesten käyttämien lupanaarien eli ilotalojen kuvauksia löytyy sekä Antiikin Kreikkaa että Rooman valtakuntaa koskevista kirjoituksista. Miesprostituutio siirrettiin myöhemmin myös kummankin omille asukkaille, joita pidettiin sosiaalisesti alempiarvoisina. Näihin  kuuluivat myös orjat ja lapset.
Persona 3 Reload

**Persona 3 Reload** on P-Studion kehittämä ja Atluksen julkaisema roolipeli. Se on uusintaversio *Persona*-pelisarjan pelistä *[[Shin Megami Tensei: Persona 3]]* (2006), ja se julkaistiin PlayStation 4:lle, PlayStation 5:lle, Windowsille, Xbox Onelle ja Xbox Series X/S:lle 2. helmikuuta 2024. Peli tuli pelattavaksi myös Xbox Game Passin kautta.

## Pelaaminen

*Persona 3 Reload* sisältää alkuperäisestä *Persona 3:sta* tutut ydinelementit, kuten perinteisen roolipelaamisen ja sosiaalisen simulaation sekoituksen. Mutta muuten peli on mekaniikaltaan ja grafiikoiltaan uudistunut, käyttäen erityisesti *[[Persona 5]]:een* (2016) sovellettuja elementtejä. Myös pelin käyttöliittymä ja karttajärjestelmä on suunniteltu enemmän samanlaiseksi kuin alkuperäisen *Persona 3:n* jälkeen julkaistuilla *Persona*-peleillä. *Persona 3 Portablen* mahdollisuus valita naispuolinen protagonisti ei kuitenkaan sisälly *Reloadiin*. *Persona 3 FES*:stä tuttu lisätarina *The Answer* julkaistiin *Reloadiin* nimellä ”Episode Aigis” ladattavana lisäsisältönä 10. syyskuuta 2024.

## Äänirooleissa
### Alkuperäiset

### Englanninkieliset

## Katso myös
* Luettelo videopelin Persona 3 hahmoista

## Lähteet
Solifer STM

## Solifer STM
Solifer STM on vuosina ?-? Solifer Oy:n valmistama Suomalais-Kiinalainen mopo. Mopossa on vakiona joko sama moottori kuin Skyteam Monkey:ssa, tai Kiinalainen kopio Minarelli AM6 moottorista. Solifer STM moposta lähimmät "sukulaiset" ovat Solifer Enduro ja Skyteam Enduro. Solifer STM mopoa ei enää valmisteta.

## Tekniset tiedot
•Moottori: 1-sylinterinen, 2-venttiilinen ja ilmajäähdytteinen nelitahtimoottori, tai 1-sylinterinen, nestejäähdytteinen kaksitahtimoottori

•Iskutilavuus: 49 cc

•Voimansiirto:                                                  Monkey type: 4 vaihdetta.                       Kiinankopio AM6: 6 vaihdetta.                   Molemmissa: ketjuveto, käsikytkin 

•Sytytys: 12V, CDI

•Rekisteröity kahdelle

•Käynnistys: poljin

•Jarrut: (etu/taka): levyjarru

## Ajettavuus
Mopo kulkee mukavasti ja tasaisesti, mutta vakiona kiihtyminen saattaa olla hidasta. Kylmä moottori voi nykiä, mutta lämmetessä liikkeestä tulee tasainen. Kääntyvyys on erittäin hyvä, iskunvaimennus ja jousitus toimivat hienosti. Kone lähtee yleensä ensimmäisellä polkaisulla käyntiin.
Sumiaisten kirkonkylä

**Sumiaisten kirkonkylä** on Äänekosken kaupungin Sumiaisten pitäjän kirkonkylä ja taajama Keski-Suomen maakunnan itäosassa. Taajama sijaitsee Ala-Keiteleen Rupunlahden itäpuolella ja Sumiaisen eli Sumiaisjärven luoteispuolella. Maakuntakeskus Jyväskylä sijaitsee 62 kilometriä Sumiaisten kirkonkylästä etelälounaaseen. 

Tilastokeskuksen taajama-aluerajauksen mukaan vuoden 2021 lopussa Sumiaisten kirjonkylän pinta-ala oli 1,39 neliökilometriä ja väkiluku 406. Tilastollinen taajamarajaus voi poiketa virallisesta kunnanosien rajauksesta.

Sumiainen on saanut nimensä samannimisestä järvestä, jonka rinnakkaisnimiä ovat olleet Sumiaisjärvi ja Iso-Vanki. Paikannimi Sumiainen mainitaan asiakirjoissa aluksi ruotsiksi, ja on kirjattu muodossa *Sumiais* (1442), *Sumiois* (1552), *Sumioijs* (1552), *Sumias By*, *Sumiais-Iärwi* (1776–1805). Paikannimi pohjautuu ilmeisesti sume-, sumu-, sumea- tai sumia-sanueisiin. Mahdollisesti nimi on viitannut runsasjärvisen alueen sumuisuuteen.

## Valtakunnallisesti merkittävä rakennettu kulttuuriympäristö
Sumiaisten kirkonkylä on myös Museoviraston luokittelema Valtakunnallisesti merkittävä rakennettu kulttuuriympäristö eli RKY-kohde. Tässä merkityksessä kirkonkylän aluerajaus poikkeaa tilastollisesta taajamarajauksesta ja yleiskielen merkityksestä.


Sumiaisten kirkko ja kellotapuli 2.jpg|Sumiaisten kirkko (1890) ja kellotapuli (1850-luvulta).
Central Finland, Finland - panoramio (1).jpg|Katunäkymä Sumiaisten kirkonkylästä.
Sumiaisten kirkonkylä 2.jpg|Sumiaisten kirkonkylää.


## Katso myös
* Sumiaisten koulu
* Sumiaisten kirjasto
* Kuokanjoki, Suomen lyhin joki

## Lähteet
Volynian alueen lippu

**Volynian alueen lippu** () on Ukrainan Volynian alueen symboli. Lipussa on punaisella pohjalla valkoinen risti, ja sen tangonpuoleisessa yläkentässä on valkoinen yrjönristi. Lipun mittasuhteet ovat 2:3; isomman ristin sakaran leveys on viidesosa lipun korkeudesta, kun taas yrjönristin korkeus on kolmasosa lipun korkeudesta, ja sen sakaran päädyn leveys on kymmenesosa lipun korkeudesta.

Hopeinen risti punaisella pohjalla on 1400-luvulta peräisin oleva Volynian symboli. Lippu otettiin käyttöön 4. marraskuuta 1997 mittasuhteilla 5:7, ja 30. toukokuuta 2000 mittasuhteiksi muutettiin 2:3. Volynian aluevaltuusto hyväksyi lipun 16. maaliskuuta 2004.

## Lähteet
Lapsikuoro

**Lapsikuoro** on kuoro, jossa laulavat lapset. Se on yleensä tarkoitettu alle täysi-ikäisille lapsille, yleisimmin koululaisille. Lapsikuorot voivat olla osa koulun musiikkitoimintaa, kirkon kuorotoimintaa tai itsenäisiä kuoroja, jotka kokoontuvat harjoittelemaan ja esiintymään omaksi ilokseen tai erilaisissa tilaisuuksissa.
Inetd

**inetd** (Internet service daemon, Internet Super Server) on useissa Unix-tyylisissä käyttöjärjestelmissä käytetty palvelinohjelmisto, joka tarjoaa erilaisia Internet-palveluita.
inetd:n idea on toteuttaa yksinkertaisia ja vähän käytettyjä palveluja yhden palvelinprosessin alla. 
inetd kuuntelee palvelulle varattua porttia ja käynnistää varsinaisen palvelinohjelma kun kyseiseen porttiin otetaan yhteys. Tällöin koneessa ei tarvitse pitää käynnissä varsinaista palvelinohjelmaa jokaista palvelua varten.

inetd julkaistiin ensimmäisen kerran BSD 4.3:ssa (1986).
Vielä 1990-luvulla oli tavallista että kaupallisissa Unix-käyttöjärjestelmissä kaikki mahdolliset palvelut oli kytketty päälle `/etc/inetd.conf ` -tiedostossa ja käytettävissä. inetd:n kautta ajettuja palveluja olivat esimerkiksi telnet, FTP, rlogin, rsh ja sukulaiset, UUCP, talk, finger, TFTP, comsat eli biff server (ilmoittaa käyttäjää sähköpostin saapumisesta), tnamed (DARPA Trivial Name Server), time, daytime (Unix-aika ja ihmisen luettava aika kellonajan tiedusteluun ja synkronointiin), systat, netstat, echo, discard, chargen (verkon diagnosointi) ja Sunin RPC-palvelut.
On myös mahdollista ajaa kevyttä HTTP-palvelinta (bozotic, micro-httpd) inetd:n alla.
inetd kytkee yhteyden tullessa verkkopistokkeet käynnistämänsä palvelinprosessin syöttö- ja tulostusvuohon (stdin/stdout), joten palvelinohjelma voi kommunikoida verkon yli normaalein tulostuskäskyin.

ínetd:n olemattoman tietoturvan vuoksi kehitettiin tcp_wrappers-paketti (Wietse Venema, 1990), jolla yhteydenottoja voi rajoittaa IP-osoitteiden mukaan `/etc/hosts.deny ` ja `/etc/hosts.allow ` -tiedostojen avulla. Tämä paketti sisältyy kirjastona joihinkin myöhempiin inetd-versioihin.

Myöhemmin inetd korvattiin useissa Linux-järjestelmissä modulaarisemmalla xinetd-paketilla, johon tietoturvaominaisuudet sisältyivät oletuksena.
Red Hat Linux vaihtoi xinetd:hen versiossa 7 (2000).

Myöhemmin kiristyvät tietoturvavaatimukset ja palomuurit karsivat suuren osan inetd-palveluista käytöstä.
Apple siirsi inetd:n vähäisen toiminnallisuuden osaksi launchd-prosessia Mac OS X Tiger -versiossa (2005). Linux-järjestelmissä toiminnallisuus on siirretty osaksi systemd-ohjelmistoa.

## Lähteet
Leona Helmsley

**Leona Helmsley** (ent. Roberts, o.s. *Lena Mindy Rosenthal*, 4. heinäkuuta 1920 Marbletown, New York – 20. elokuuta 2007 Greenwich, Connecticut) oli yhdysvaltalainen kiinteistösijoittaja ja seurapiirihahmo, joka tuli 1980-ja 1990-luvulla tunnetuksi häijystä ja häikäilemättömästä luonteestaan ja sai kutsumanimen *The Queen of Mean*, ’ilkeyden kuningatar’.

Mallin töitä nuorena tehneen Helmsleyn ensimmäinen avioliitto päättyi 1950-luvun alussa, minkä jälkeen hän toimi menestyvänä kiinteistönvälittäjänä New Yorkissa. Vuonna 1968, ollessaan 48-vuotias ja itsekin jo miljonääri, hän alkoi seurustella naimisissa olevan kiinteistö- ja hotellimiljardööri Harry B. Helmsleyn kanssa, ottaa osaa myös tämän liikeasioihin ja houkutella tätä eroamaan vaimostaan. Mies menikin naimisiin Leonan kanssa vuonna 1972. Vuonna 1980 uudesta vaimosta tuli kymmenessä osavaltiossa toimineen Helmsley Hotels -ketjun johtaja – kiinteistöalalla hän oli liiketoimintakiellossa aiempien väärinkäytösten vuoksi. Suurimmillaan pariskunnan kiinteistömassaan kuului muun muassa Manhattanin kuuluisa pilvenpiirtäjä Empire State Building.

Vuonna 1989, jolloin hänen miehensä oli jo niin heikkokuntoinen että välttyi syytteiltä, Leona Helmsley tuomittiin neljän vuoden vankeuteen ja 7,1 miljoonan dollarin sakkoihin 33 veropetoksesta. Ylemmät oikeusasteet lievensivät tuomiota 21 kuukauden vankeuteen. Hänelle tuomittiin myös yhdyskuntapalvelua, jonka hän teetti osittain henkilökunnallaan ja sai siitä hyvästä lisää yhdyskuntapalvelua.

Harry B. Helmsley kuoli vuonna 1997 ja jätti noin 5 miljardin dollarin omaisuutensa vaimolleen. Leona Helmsley kuoli vuonna 2007 ja jätti 12 miljoonaa dollaria maltankoiralleen nimeltä Trouble. Koira kuoli vuonna 2011, ja käyttämättä jääneet varat palautuivat Leona ja Harry Helmsleyn perustamaan hyväntekeväisyyssäätiöön.

Helmsleystä kerrotaan monia tarinoita. Hänen  palvelijansa kertoi emäntänsä todenneen: ”Emme me maksa veroja, vain tavalliset ihmiset (*little people*) maksavat.” Kun Leona Helmsleyn edellisessä avioliitossaan saama ainoa poika kuoli 42-vuotiaana vuonna 1982, Helmsley haastoi tämän lesken oikeuteen pojalle lainaamiensa varojen perimiseksi ja irtisanoi tämän perheen omistamastaan asunnosta.

Helmsleystä on tehty televisioelokuva *[[Keinottelijoiden kuningatar]]* (Leona Helmsley: The Queen of Mean, 1990), jossa häntä näyttelee Suzanne Pleshette. Hänestä kertovan musikaalin *The Queen of Mean* on säveltänyt Ron Passaro ja sanoittaneet David Lee ja Alex Lippard, ja sitä on esitetty pienemmissä teattereissa Yhdysvaltojen eri kaupungeissa tavoitteena tuottaa se New Yorkin Broadwaylle.

## Lähteet
Kortepohjan kirjasto

**Kortepohjan kirjasto** on Jyväskylän kaupungin Kortepohjan kaupunginosassa toimiva yleinen kirjasto, joka toimii Jyväskylän kaupunginkirjaston lähikirjastona. Alkuperäisen huhtikuussa 1972 valmistuneen kirjaston suunnitteli kaupunginarkkitehti Erkki Kantonen ja sisustuksen suunnitteli sisustusarkkitehti Hannu Asunta. Suunnitteluun osallistui myös seitsemän kirjastonhoitajaa. Vuonna 2022 kirjasto muutti tuolloin valmistuneeseen Kortetaloon.

Osana Jyväskylän kaupunginkirjastoa Kortepohjan kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin, jonka kokoelmat ja palvelut ovat Keski-kirjastojen jäsenkuntien asukkaiden käytettävissä. 

## Lähteet
Johannes Irgens

**Johannes Irgens** (31. heinäkuuta 1869 Ås – 29. joulukuuta 1939 Oslo) oli norjalainen juristi ja diplomaatti. Hän toimi Norjan ulkoministerinä vuosina 1910–1913.
## Lähteet

## Aiheesta muualla
Viivästynyt ejakulaatio

**Viivästynyt ejakulaatio** tarkoittaa miehen siemensyöksyn eli ejakulaation saavuttamisen kestävän paljon toivottua kauemmin. Joissain tapauksissa ejakulointi ei onnistu lainkaan. Kyvyttömyyttä ejakuloida kutsutaan anejakulaatioksi ja kyvyttömyyttä saada orgasmi anorgasmiaksi. Ei ole määritetty tiettyä aikarajaa, jonka ylittyessä kyse olisi viivästyneestä ejakulaatiosta. Viivästyneeseen ejakulaatioon puuttumisen tarve riippuu siitä, mieltääkö sitä kokeva asian ongelmalliseksi. Viivästynyt ejakulaatio saattaa aiheuttaa stressiä, fyysisiä ongelmia ja suhdeongelmia seksin osapuolille. Viivästynyt ejakulaatio saattaa olla ajoittain ilmenevä, pysyvä tai iän myötä muodostuva ongelma.

Viivästynyt ejakulaatio voi johtua psykologisista tekijöistä etenkin jos ejakulaatio ja orgasmi saavutetaan helposti itsetyydytyksessä, mutta viivästyminen ilmenee kumppanin kanssa harrastetussa seksissä. Tällaisessa tilanteessa on myös mahdollista, että itsetyydytyksessä on turvauduttu johonkin tekniikkaan, joka ei ole toistettavissa kumppanin kanssa. Epämukavuuden ja suorituspaineiden tunteminen seksissä saattavat johtaa ejakulaation viivästymiseen. Masennus ja ahdistuneisuushäiriö ovat mahdollisia taustalla vaikuttavia psyykkisiä sairauksia. Somaattisista tiloista muiden muassa diabetes (etenkin tyypin 1 diabetes), MS-tauti, aivoverenkiertohäiriö, selkäydinvamma ja kilpirauhasen vajaatoiminta voivat aiheuttaa ejakulaation viivästymisen. Muita riskitekijöitä ovat ikääntyminen, aiempi virtsarakko- tai eturauhasleikkaus, liiallinen alkoholinkäyttö ja eräät lääkkeet, joita käytetään esimerkiksi masennuksen, psykoosin, kohonneen verenpaineen ja kivun hoidossa.

Viivästyneen ejakulaation hoitomahdollisuudet riippuvat sen taustalla olevista syistä. Syystä riippuen kyseeseen voi tulla esimerkiksi alkoholinkäytön vähentäminen, lääkityksen vaihto, seksuaaliterapia tai Kegel-harjoitusten tekeminen. Nimenomaisesti viivästyneeseen ejakulaatioon suunnattua lääkehoitoa ei ole, mutta muihin vaivoihin tarkoitettuja lääkkeitä on toisinaan käytetty sen hoidossa.

## Lähteet
Porvoon seurakuntayhtymä

**Porvoon seurakuntayhtymä** on kahden Suomen evankelis-luterilaisen kirkon seurakunnan, Porvoon suomalaisen seurakunnan ja Porvoon ruotsalaisen tuomiokirkkoseurakunnan muodostama seurakuntayhtymä. Yhtymän yhteisiä toimintoja ovat hautaustoimi, kiinteistö- ja talousasiat, sairaalasielunhoito, perheneuvonta sekä yhteinen henkilöstö- ja muu hallinto.

Vuoden 2025 lopussa Porvoon seurakuntayhtymän seurakuntiin kuului yhteensä 32&nbsp;296 jäsentä. 2000-luvun alussa jäsenmäärä pysytteli useamman vuoden hieman 40&nbsp;000:n alla, mutta sittemmin se on pudonnut selvästi.

Jo ennen Porvoon kaupungin ja Porvoon maalaiskunnan kuntaliitosta kaupungin ja kunnan alueella toimi yhteinen evankelis-luterilainen seurakunta. Näin ollen Porvoon suomalaisessa seurakuntaan ei sisälly kuntaliitosta edeltävää kolmatta seurakuntaa, Porvoon maalaiskunnan evankelis-luterilaista seurakuntaa.

Karijärven kurssikeskus purettiin 2021. Vuotta myöhemmin peruskorjattiin kurssikeskukseen liittynyt rantasauna sekä ylempänä mäellä olevat talous- ja hartaustilat.

Porvoon seurakuntayhtymällä on myös Pellingin kurssikeskus. Lähellä on Pyhän Olavin kappeli, missä pitää kuukauden toisina sunnuntaina jumalanpalveluksen.

## Lähteet

## Aiheesta muualla
* Porvoon seurakuntayhtymä
Aase Berg

**Aase Berg** (s. 16. kesäkuuta 1967) on ruotsalainen runoilija, kirjallisuuskriitikko ja kääntäjä. Hänen esikoisteoksensa oli runokokoelma *Hos rådjur* vuonna 1997.
## Bibliografia

**Runokokoelmat**
* *Hos rådjur* (1997)
* *Mörk materia* (1999)
* *Forsla fett* (2002)
* *Uppland* (2005)
* *Loss* (2007)
* *Liknöjd fauna* (2011)
* *Hackers* (2015)

**Romaanit**
* *Haggan* (2019)
* *En uppblåst liten fittas memoarer* (2021)

**Esseekokoelmat**
* *Uggla* (2009)
* *Spöket* (2022)

## Lähteet

## Aiheesta muualla
Multian kirjasto

**Multian kirjasto** on Multian kirkonkylässä toimiva yleinen kirjasto. Kirjasto on saanut alkunsa vuonna 1865. Nykyinen kirjastorakennus (1981) on arkkitehtitoimisto Holma & Roinisen suunnittelema. Multian kirjasto on ollut tunnettu muun muassa tieteiskirjallisuuden kokoelmastaan.

Multian kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin, jonka kokoelmat ja palvelut ovat Keski-kirjastojen jäsenkuntien asukkaiden käytettävissä. 

## Lähteet
Pohjois-Tromssan ja Senjan käräjäoikeus

**Pohjois-Tromssan ja Senjan käräjäoikeus** (norj. *Nord-Troms og Senja tingrett*) on yksi Norjan 23 käräjäoikeudesta ja kuuluu Hålogalandin laamanninoikeuden alaisuuteen. Se perustettiin vuonna 2021 yhdistämällä aiemmat Pohjois-Tromssan ja Senjan käräjäoikeudet, lukuun ottamatta Naavuonon kuntaa, joka siirtyi osaksi Vestre Finnmarkin käräjäoikeutta. Pohjois-Tromssan ja Senjan käräjöoikeudella on toimipisteet Finnsnesissä ja Tromssassa.
## Tuomiopiiri
Käräjäoikeuden tuomiopiiriin kuuluvat seuraavat kunnat:

* Bardu
* Dyrøy
* Kaivuono
* Kalsa
* Kierua
* Målselv
* Omasvuono
* Paatsivuono
* Raisi
* Raisivuono
* Senja
* Tromssa
* Yykeä

## Lähteet

## Aiheesta muualla
* Käräjäoikeuden verkkosivut
Møllergata

**Møllergata** on Oslossa St. Hanshaugenin kaupunginosassa sijaitseva katu, joka alkaa Stortorvetin kulmasta ja kulkee muun muassa Youngstorgetin ohi päättyen Hausmanns gaten risteykseen, jonka kanssa se yhdistyy pohjoiseen kulkevaksi Maridalsveieniksi.
## Kuvia

Justisen i Møllergata.JPG|Møllergata 15: ravintola Justisen, joka sai nimensä aiemmin vieressä toimineen oikeusministeriön mukaan. Talo on rakennettu 1800-luvun alussa.
Møllergata 19 Oslo.jpg|Møllergata 19: kaupungin entinen pääpoliisiasema (J. W. Nordan, 1866)
Møllergata 26 – blå plakett.jpg|Møllergata 26:n seinässä oleva kyltti kertoo Viron pakolaishallituksen aloittaneen toimintansa kyseisessä osoitteessa 12. tammikuuta 1953.
St Edmund's Church, Oslo 2017 f.jpg|Møllergata 30: Pyhän Edmundin kirkko (Paul Due ja Bernhard Steckmest, 1884)
Moellergata skole.jpg|Møllergata 49:ssä sijaitseva koulu (J. W. Nordan, 1861). William Farre perusti tänne Norjan ensimmäisen kouluorkesterin (norj. *[[skolekorps]]*) vuonna 1901. Koulun yhteydessä toimii koulumuseo.
Utsikt over Møllergata med bygårder OB.OT354.jpg|Katunäkymää noin 1870-luvulla.
Skader i Møllergata.jpg|Heinäkuun 2011 terrori-iskun jälkeä Møllergatalla.


## Lähteet

## Aiheesta muualla
Norges Bank

**Norges Bank** on Norjan keskuspankki, jonka tehtävä on ylläpitää Norjan kruunun kurssia ja talousjärjestelmän vakautta sekä tehokasta ja turvallista maksuliikennettä. Se hallinnoi myös Norjan valtion öljyrahastoa. Norges Bank perustettiin vuonna 1816 ja sen pääjohtajana on vuodesta 2022 toiminut Ida Wolden Bache. Pankilla on noin 900 työntekijää ja sen pääkonttori sijaitsee Oslossa. Vuoteen 1896 saakka pääkonttori oli Trondheimissa.

Norges Banks gamle bygg Trondheim.jpg|Norges Bankin ensimmäinen pääkonttori Trondheimissa.
Nasjonalmuseet Akritektur gamle norgesbank IMG 3894 rk 87641.JPG|Ensimmäinen Oslon-pääkonttori toimii nykyisin arkkitehtuurimuseona. 
Museet for samtidskunst Oslo.jpg|Tässä rakennuksessa pankki toimi vuosina 1906–1986.

## Pääjohtajat

## Lähteet

## Aiheesta muualla

* Norjan keskuspankin verkkosivut
Toivakan kirjasto

**Toivakan kirjasto** on Toivakan  kirkonkylässä toimiva yleinen kirjasto. Toivakan kunnankirjasto on saanut alkunsa vuonna 1891. Ensimmäinen kirjasto oli seurakunnan Pölkin taloon eli pastori K.A.E. Antellin kodin yhteyteen perustama Toivakan lainakirjasto. Sittemmin kirjaston kokoelmista vastaava kirjastonhoitaja ja kirjaston osoite on vaihtunut useaan otteeseen. Kunnantalon yhteyteen kirjasto muutti vuonna 1961. Nykyisen kirjastorakennuksen (1987) on suunnitellut arkkitehti Mikko Lintula. Omatoimikirjasto käynnistyi Toivakassa kesällä 2015.

Toivakan kirjasto on kuulunut vuodesta 2013 Keski-Suomen maakunnan kirjastojen muodostamaan kirjastokimppaan eli Keski-kirjastoihin. Sen aineistokokoelmat ja muut palvelut ovat kuntalaisten käytettävissä kaikissa Keski-Suomen kunnan- ja kaupunginkirjastoissa. 

## Lähteet
Fjordenes Tidende

**Fjordenes Tidende** on norjalainen vuonna 1910 perustettu paikallislehti, jonka toimitus on Måløyssä Kinnin kunnassa. Lehti ilmestyy kahdesti viikossa ja kuuluu Polaris Media -konserniin.
## Lähteet

## Aiheesta muualla
* Lehden verkkosivut